Diari Oficial de la Generalitat Valenciana


Sumari del DOGV 2076, del 27-07-1993 (1993/828793)

RESOLUCIÓ de 7 de juny de 1993, de la Directora General de Comerç, sobre convocatòria de campanyes de reforma d'estructures comercials.
---------------------------------------------------------------------------------------------------------------------------------------

### Dades del document

Número de DOGV
:   2076

Data del DOGV
:   27-07-1993

Secció del DOGV
:   ALTRES DISPOSICIONS

Número del document
:   1993/828793


Data del document
:   07-06-1993

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució de 7 de juny de 1993, de la Direcció General de Comerç, sobre convocatòria de campanyes de reforma d'estructures comercials.  
L'article 14 de l?Ordre de 30 de novembre de 1987, de la Conselleria d?Indústria, Comerç i Turisme, modificada per Ordre de 24 de maig de 1991, estableix que per, resolució de la Direcció General de comerç es procedirà a la convocatòria d'ajudes per a campanyes concretes, en matèria de reforma d'estructures comercials.  
El 16 de juny de 1992 la Generalitat Valenciana i l'ajuntament de València van subscriure un conveni per tal de definir conjuntament les intervencions a desenvolupar en el centre històric de València, amb l?objectiu final de definir una política que detinga el procés de deteriorament que aquest àmbit urbà sofreix i permetre'n la regeneració i la revitalització.  
La Generalitat Valenciana, conscient que aquesta regeneració implica uns objectius socials, urbanístico- arquitectònics i econòmics, es va comprometre en l?esmentat conveni a definir un sistema d'incentius que potenciés el desenvolupament del comerç en aquesta àrea d'intervenció per tal que l?evolució entre nivell d'ocupació residencial i econòmica es desenvolupe tan harmònicament com històricament s'ha produït de forma natural.  
En virtut d'això, resolc:  
Article primer  
1. S'entendra com a àrea d'aplicació de les ajudes que s'estableixen en aquesta resolució l'espai urbà declarat com a Area de Rehabilitació Urbana de la Ciutat Vella de València en l'article primer del Decret 158/192, de 14 de setembre, del Govern Valencià.  
2. La vigència d'aquesta resolució comprendrà els exercicis pressupostaris 1993, 1994 i 1995.  
Article segon  
En l'espai urbà definit en l'article anterior es podran concedir ajudes per als projectes d'inversió següents:  
1. Obres i/o adquisició de material immobilitzat nou per a la realització de projectes en plantes baixes comercials sempre que la destinació siga la implantació o la transformació de comerços que complesquen els requisits establerts en l'article 11 de l?Ordre de 30 de novembre de 1987, de la Conselleria d'Indústria, Comerç i Turisme, i en les condicions que s'estableixen en l'article següent.  
2. Adquisició de locals en els casos en què es tracte d'empresa i comerç preexistent, i en tots els casos quan es tracte de nou local comercial com a conseqüència de l?execució d'una unitat d'actuació específica com a desenvolupament del conveni subscrit entre la Generalitat Valenciana i l'Ajuntament de València.  
Article tercer. Les ajudes podran ser les següents:  
1. Subvencions del 20% del cost de l'adequació de la part externa de l?establiment comercial (rètols, façanes i aparadors) al seu entorn, amb un límit d'1.000.000 pessetes per establiment.  
2. Per a projectes que suposen la realització d'inversions que comporten la transformació d'establiments comercials preexistents o la implantació de nous comerços podran concedir-se les següents ajudes en funció de la dotació comercial existent.  
a) Quan la dotació Comercial del carrer i el seu entorn siga deficient se subvencionarà amb un 20% i. un límit de 3.000.000 per establiment.  
b) Si la dotació comercial en el carrer és deficient però no en les adjacents es concedirà el 15% com a subvenció, amb un límit de 2.500.000 pessetes per establiment.  
c) A la resta dels carrers se subvencionarà el 10% amb un límit de 2.000.000 de pessetes per establiment.  
Quedaran excloses d'aquestes ajudes les implantacions de comerços en aquells carrers en què es desenvolupe activitat econòmica almenys en el 80% dels locals comercials ubicats en planta baixa.  
Article quart  
Les ajudes esmentades en l'article anterior s'ampliaran al 20%, amb un límit de 5.000.000 pessetes per establiment, en aquells carrers que siguen objecte d'actuacions directes en desenvolupament del conveni subscrit entre la Generalitat Valenciana i l'Ajuntament de València i en els nous locals comercials que apareguen com a conseqüència de l?execució de les distintes unitats d'actuació previstes en el mateix conveni, ja siguen aquests locals independents o passen a definir una àrea de comerç agrupat físicament.  
Article cinquè  
En qualsevol cas, la suma de subvencions que per al mateix projecte puguen obtenir-se d'altres organismes o conselleries no podrà superar el 30% del cost total del projecte presentat.  
Article sisè  
1. Per a la tramitació d'aquestes ajudes i en aquells casos que resulte procedent haurà de presentar-se, a més de la documentació que estableix l'article 15 de l'Ordre de 30 de novembre de 1987, sol·licitud d'informe o resolució, si escau, sobre la intervenció arquitectònica proposada, per part de la gerència de l'oficina RIVA Ciutat Vella, d'acord amb el que estableix l'article 32.3 b) del Decret 158/1992, de 14 de setembre, del Govern Valencià.  
2. En el que no preveu o desenvolupa aquesta resolució valdrà el que regula l'Ordre de 30 de novembre de 1987, modificada per la de 24 de maig de 1991, de la Conselleria d'Indústria, Comerç i Turisme, per la qual es regulen les ajudes al sector de la distribució, en matèria de reforma d'estructures comercials,  
3. El termini de presentació de sol·licituds serà el comprés entre l'1 de gener i el 30 de setembre de cada exercici pressupostari.  
DISPOSICIONS ADDICIONALS  
Primera  
Per a l?exercici 1993, el finançament de les ajudes que regula aquesta resolució. estarà condicionat pel crèdit pressupostari disponible amb càrrec a la línia 705/003/93 de la secció 11. Programa 622. 10: ordenació i promoció comercial, i per un import de 18.290.018 pessetes.  
Per als següents exercicis pressupostaris de vigència d'aquesta resolució, el finançament de les ajudes a què es refereix aquesta resolució, com també l?import global màxim destinat a aquestes, serà el que anualment es consigne en la corresponent Llei de Pressupostos.  
Segona  
Queden sense efecte en l'àmbit de l?Area de Rehabilitació Urbana de la Ciutat Vella de València a què es refereix l'article 1.1 d'aquesta resolució, i fins que aquesta mantinga la seua vigència, les ajudes establertes en els articles 1r.1 i 2n.1, de la Resolució de 15 de febrer de 1993, de la Direcció General de Comerç, sobre convocatòria de campanyes de reforma d'estructures comercials.  
DISPOSICIO FINAL  
Aquesta resolució vigirà el dia en què es publique al Diari Oficial de la Generalitat Valenciana.  
València, 7 de juny de 1993.- La Directora General de Comerç: Isabel Palafox Gámir.